
E L Ő T E R J E S Z T É S

Sülysáp Nagyközség Önkormányzata Képviselő-testületének

2013. március 14-én tartandó munkaterv szerinti ülésére

9. napirendhez

Tárgy: Tájékoztató a polgármester 2013. évi szabadságának ütemtervéről
Tisztelt Képviselő-testület!

A Sülysáp Nagyközség Önkormányzata Képviselő-testületének szervezeti és működési szabályzatáról szóló – többször módosított – 14/2009. (XII. 22.) önkormányzati rendelet 44. § (9) bekezdése értelmében a polgármesternek – a Pénzügyi, Településfejlesztési és Ügyrendi Bizottság elnöke által engedélyezett – szabadságolási ütemtervét, tájékoztatásul a testület elé kell terjeszteni.
Kecser István a PTÜB elnöke a polgármester úr által elkészített ütemtervet engedélyezte; arról az alábbiak szerint tájékoztatom a tisztelt Képviselő-testületet:
A polgármester részére a vonatkozó jogszabályok szerint 25 nap alapszabadságot és 14 nap pótszabadságot kell biztosítani. Ez kiegészülhet még gyermekek utáni pótszabadsággal és az előző időszakról áthozott szabadsággal. 

2013. évre a polgármester szabadság napjainak száma a következők szerint alakul: 

	Jogcím
	Napok száma

	Alapszabadság
	25 nap

	Polgármesteri pótszabadság
	14 nap

	Előző évről áthozott
	10 nap

	Gyermekek után járó szabadság
	7 nap

	Felhasználható összesen
	56 nap


Felhasználási ütemterv:

	Jan.
	Febr.
	Márc.
	Ápr.
	Máj.
	Jún.
	Júl.
	Aug.
	Szept.
	Okt.
	Nov.
	Dec.

	4 nap
	0 nap
	5 nap
	1 nap
	2 nap
	0 nap
	18 nap
	7 nap
	5 nap
	5 nap
	5 nap
	4 nap


Kérem, a tájékoztatást elfogadni szíveskedjenek.
…/2013. (III. 14.) ÖKT határozati javaslat
Sülysáp Nagyközség Önkormányzata Képviselő-testülete a – többször módosított – 14/2009. (XII. 22.) önkormányzati rendelet 44. § (9) bekezdése alapján a polgármester 2013. évi szabadságolási ütemtervéről szóló tájékoztatást tudomásul veszi.
Határidő: azonnal
Felelős: PTÜB elnöke
Sülysáp, 2013. március 7.


Tóth Krisztina s.k.

